Released on www.Danishbits.org
Rakas veljenpoika...
Setänäsi ja huoltajanasi
tehtävänäni on ilmoittaa sinulle,
että sinun on aika palata kotiisi Betsuanamaahan.
Sinun on aika käyttää Englannissa hankkimiasi oppeja
kansamme hyvinvoinnin edistämiseen.
Maamme hyvinvoinnin.
Lähdit poikana, ja nyt sinun tulee palata miehenä.
Järjestelyt on jo aloitettu. Odotan innolla
jälleennäkemistämme ja tulevaisuuttamme.
Pula!
PERUSTUU TOSITAPAHTUMIIN
Seretse, sattuiko sinuun? Näytä sille!
Senkin apina.
Nouse ylös! Ottelu ei ole ohi!
Et osannut varautua.
Ottelu ei ollut reilu. -Olit ennalta arvattava.
Myöhästyn luennolta.
LONTOO, 1947
Suljetko vetoketjun?
Näin Teddyä bussipysäkillä. Hän masentui eronne jälkeen.
Niin oli parasta. Halusimme eri asioita.
Laitatko tuon asun? -En lähde lähetysseuran tanssiaisiin.
He ovat sinun ystäviäsi. -Älä nyt.
Tänään on Intian viimeinen päivä Britannian siirtomaana.
Ja huomenna maa on pulassa ilman meitä.
Hei sitten!
Nähdään myöhemmin. -Lähdetkö sinäkin, Ruth?
Mitä varten? -Pitämään minulle seuraa.
Olkaa varovaisia. -Älkää kääntykö lähetyssaarnaajiksi.
Muriel! Kiitos, kun tulit.
Daameista onkin pula. -Otin mukaan sisareni, Ruthin.
Kuinka hienoa, että tulitte.
Saisinko luvan, Muriel? -Tietysti, Ade.
Siitä tulisi verilöyly. -Väkivalta ei aina ole tarpeen.
Imperialistit voi voittaa, jos ymmärtää heidän ajatuksiaan.
Siksi kai olemme täällä.
On olemassa Afrikka ilman rotuerottelua.
Afrikka, joka on yhtenäinen ja tasa-arvoinen.
Seretse, ikuinen idealisti.
Lähtisittekö tanssimaan?
Kyllä, kiitos.
Mikä kappale tämä muka on? -En tiedä. Mutta orkesteri on kamala.
Olen alusta asti yrittänyt saada melodiasta selvää.
Anteeksi. Rakastan jazzia,
mutta eivät englantilaiset sitä osaa soittaa.
Pidättekö tanssimisesta?
Railakkaat juhlat, vai mitä?
Mies oli hauska. Mistä hän tulee?
Kaikki pitävät Seretsestä. Hän on Betsuanamaasta.
Mitä hän opiskelee? -Lakia, kuten he kaikki.
BETSUANAMAA
Tarkistin tämän.
Löysin virheen. Teetkö sen uudelleen?
Sinulle tuli paketti.
Kuka on herra Khama? -Hyvänen aika.
Ruth!
Hän kutsui minut tanssiaisiin.
Tässä lukee, että voit ottaa minutkin mukaan!
En halua sinua mukaan.
Tanssin noin viimeksi kotimaassa. -Onneksi tulimme.
Olen iloinen, että lähdin tuntemattoman miehen mukaan.
Kuka olette, herra Khama?
Noh, minä
kasvoin pikkusiskoni, Naledin, kanssa.
Vanhempamme kuolivat, kun olin kolmen vanha.
Voi, sehän on... -Setämme kasvatti meidät.
Hän on meille kuin isä. Olimme onnekkaita.
Entä te? Kertokaa itsestänne jotain, mitä en voisi mitenkään arvata.
Muriel ja minä jouduimme evakkoon maaseudulle.
En kestänyt tylsyyttä ja pääsin Fristonin lentokentälle.
Kuljetin ambulanssilla loukkaantuneita hävittäjälentäjiä.
Etsin tietoa sinun maastasi.
Se on Ranskan kokoinen, ja asukasluku on 121 000.
Ja yksi maailman köyhimpiä maita. -Niinkö?
Pyysimme suojelusta kuningatar Viktorialta.
Ja hän suostui. Lopulta.
Vaihtoehtona oli Etelä-Afrikan hyökkäys.
Päätös taisi olla helppo.
"Ihminen ei voi olla vapaa, jos hän ei ole oman itsensä herra."
Kunpa tähdet näkyisivät.
Betsuanamaassa tähdet ovat henkeäsalpaavat.
Mykistyn joka ikinen kerta.
Sinua palelee.
Ei mennä pidemmälle.
Isäni ei hyväksyisi tätä.
Asun parin korttelin päässä.
Voimmeko tavata uudelleen?
Olinko liian suorasukainen? -Et.
Et... -Vaan mitä?
Kuningatar Viktoria.
Se mies, joka sai hänet suojelemaan maatani...
Hän oli isoisäni.
Kuningas.
Olen hänen perillisensä.
Yli 20 vuoden ajan setäni on toiminut hallitsijana
ja valmistellut valtaan astumistani.
Opintoni ovat lopussa, ja on aika palata kotiin.
Vai niin.
Kiitos, kun selitit asian
etkä vain kadonnut yhtäkkiä.
Ymmärrän kyllä.
Minulla oli oikein hauska ilta.
Ruth!
En usko, että ymmärrät.
En tiedä, mitä tänä iltana tapahtui.
Mutta tiedän, etten haluaisi jättää sinua tähän
tietäen, etten näkisi sinua enää.
Sitten sinun täytyy. Siis tavata minut uudestaan.
Herra Khama! -Kiitos.
Isä inhoaisi häntä.
Hän on isää fiksumpi ja musta.
Oletko koskaan ollut rakastunut?
En.
Mutta sitten Ruth Williams tuli kuvioihin.
Katsokaa, sehän on lakupekka.
Lomalla eläintarhasta. -Kelvottomat!
Paraskin sanoja. Halpa huora.
Nyt riittää. -Niinkö?
Seretse! -Älä.
Ruth... -Pidä mustat näppisi irti tytöstämme!
En ole teidän tyttönne!
Lopettakaa! Päästäkää hänet!
Musta paskiainen.
Perääntykää! Kauemmas!
Hemmetin paviaani. -Mennään.
Voi, Ruth...
Älä anna raggarien lannistaa. -En annakaan.
Mikä sitten hätänä? -Minua pelottaa.
Tunteet, joita hän minussa herättää.
Hänen on palattava kotimaahansa. -Tiedän.
Anna minun nauttia siihen saakka.
Olenko myöhässä? -Et ollenkaan.
Onko jokin hätänä?
Olen ajatellut
velvollisuuksiani kotona Betsuanamaassa.
Minulla on siellä paljon tehtävää.
Mutta tiedän, etten saavuta siellä ikinä mitään,
jos sydämeni jää tänne.
En pyydä sinua vastaamaan nyt heti.
Pyydän vain,
että mietit asiaa, koska...
Asiassa on paljon miettimistä, ja...
En tarvitse miettimisaikaa.
Tiedän, että rakastan sinua.
Ja tiedän, mitä pyyntöösi liittyy.
Mitä se merkitsee.
Joten kyllä.
Tulen vaimoksesi, Seretse.
Valkoihoinen? Britti? Voi luoja. Ja myyntimiehen tytär!
Olkoon vaikka torikauppiaan. Rakastan häntä.
Sinun olisi ensin pitänyt pyytää setäsi lupa.
Entä sinun kansasi?
Rakas setä.
Tiedän, ettei asiani miellytä sinua.
Et pidä siitä eikä heimokaan.
Olen pyytänyt englantilaisnaisen kättä.
Hän on valkoihoinen.
Sitä ei tule tapahtumaan.
Tuleepas.
Mikä ihme sinua vaivaa?
Muriel sentään haluaa vain käännyttää heidät.
Suostuin jo. -Ruth voi muuttaa mielensä.
En muuta! Haluan jakaa elämäni hänen kanssaan.
Ja montako vaimoa hänellä jo on?
Olet ällöttävä. -Älä, George!
Ajattelepa asiaa, Ruth. Jos nait mustaihoisen,
teet elämästämme mahdotonta.
Äitisi ja Murielin.
Voit itse valita loukkaukset ja häpeän.
Mutta entäs me?
Olemme aina rakastaneet sinua. -Isä...
Emme voi tavata enää,
jos valitset hänet.
En minä tällaista halunnut.
Että riitaantuisit perheesi kanssa.
Minua pelottaa. Tämä tilanne ja setäni suhtautuminen.
Et voi enää perua! -Pelkään sinun puolestasi!
Joutuisit uhraamaan niin paljon.
Voitko edes kuvitella eläväsi Afrikassa?
Voin.
Edetään päivä kerrallaan, eikö niin?
Yhdessä.
Huomenta, neidit.
Voitte lähteä jo teetauolle.
Haluan puhua neiti Williamsin kanssa.
Ruth, sinulle tuli vieras.
Hyvää huomenta. -Jätän teidät kahden.
Sir Alistair Canning.
Edustan Britannian hallitusta Etelä-Afrikassa.
Mutta jouduinkin tulemaan Lontooseen.
Tulin kertomaan teille, että herra Khama erehtyy pahasti
luullessaan voivansa naida teidät.
Avioliittonne ei tule kysymykseen.
Heimopäällikkö ei voi vain tulla Lontooseen
ja valita itselleen konekirjoittajaa.
En ole konekirjoittaja. -Teidän ja herra Khaman liitolla
olisi vaikutuksia Betsuanamaan tärkeisiin naapurimaihin.
Kuten Etelä-Afrikkaan, jonka pääministeri
tällä hetkellä suojelee lailla
apartheid-politiikkaa.
Onko sana teille tuttu?
Ei ole. -Eikö?
No, se tarkoittaa tätä:
Mustien tulee elää erillään valkoisista.
On erilliset koulut, sairaalat ja kirkot.
Eikä musta mies saa milloinkaan yhtyä valkoiseen naiseen.
Jos seuraisitte häntä Afrikkaan, se olisi räikeää halveksuntaa
tämän hetken poliittista ilmapiiriä kohtaan.
Ette voi mitenkään ymmärtää, mitä kaikkea siitä seuraisi.
Naapurimaiden presidentit ovat jo ottaneet asiaan kantaa.
He kaikki vaativat, ettei avioliitto saa toteutua.
Se on diplomaattisesti välttämätöntä.
Oletan, että tämä saa teidät perumaan avioliittoaikeenne.
En peru yhtään mitään.
Eikö teillä ole minkäänlaista häpyä?
Brittihallitus voi päättää maani asioista, mutta ei vaimostani.
He yrittävät määritellä meidät oman maailmankuvansa mukaan.
Seretse, tajuatko mitä puhut?
Niillä miehillä on valtaa.
Muriel, älä sekaannu. -Lopettakaa!
Ruth...
Isä ei puhu sinulle.
Sinua huoritellaan kaduilla, ja nyt vielä tämä.
Tiedät, että pidän Seretsestä,
mutta voit vielä perääntyä.
Haluan tätä enemmän kuin mitään.
Sisään.
Sir.
Herra Khama.
Hyvää huomenta.
Olen sir Alistair Canning. -Huomenta.
Olettekin tavannut morsiameni, Ruth Williamsin.
Kyllä olen. -Sir.
Voitte kuulemma antaa meille tietoja.
Jos vain voin, annan niitä mielelläni.
Kuka pyysi teitä sekaantumaan avioliittoaikeisiini?
Minäpä kerron kuka.
Sain kehotuksen Canterburyn arkkipiispalta,
jota ohjeisti Kansainyhteisön alivaltiosihteeri.
Hän puolestaan sai ohjeet asianajajalta, Douglas Buchananilta.
Hän taas sai ohjeet päämieheltään,
sedältänne, Tshekedi Khamalta.
Joten ymmärtänette,
että kaikki täällä sekä Afrikassa
toimivat täysin setänne toiveiden mukaisesti.
Tiesin sedän suuttuvan minulle,
mutta häntä käytetään hyväksi.
Kaikki muut ovat suhdettamme vastaan.
Olet ainoa, jonka kanssa haluan elää.
Laissa ei ole estettä avioliitollemme.
Charles, onhan sinulla sormukset?
Ilolla julistan teidät mieheksi ja vaimoksi.
Onneksi olkoon.
Tuhannet kiitokset.
KUOLE, NEKRU
Rouva Khama!
Opetteletteko paikallisen kielen? -Yritän ainakin.
Minä autan häntä.
Heimonne kapinoi valkoisen vaimonne vuoksi
Etelä-Afrikan mukaan.
Etelä-Afrikka ajaa omaa asiaansa.
Kirjoittaisitte vaikka siitä. Kiitos, siinä kaikki.
Kapinako? -Se on liioittelua.
Sen on pakko olla.
Betsuanamaan heimopäällikkö otti vaimokseen...
Toimistotyttö matkustaa Afrikkaan...
Betsuanamaalaiset näkevät kuningattarensa...
Rouva Khama! Tervetuloa.
Tuleeko perheenne käymään täällä?
Sir.
Tapaan Alistair Canningin ennen setääni.
VAIN VALKOIHOISILLE
Kuninkaalla on erivapauksia.
Mutta käytämme eri ovea.
Herra ja rouva Khama.
Tervetuloa, rouva Khama. -Kiitos.
Halusimme Ruthin näkevän uuden kotinsa mahdollisimman pian.
Mitä haluaisitte juoda? -Giniä ja limettimehua.
Teille on limonadia, herra Khama.
Tiesittehän, etteivät mustat saa täällä alkoholia?
Sitten minäkin juon limonadia.
Siinä hän onkin. Uusi aluekomissaari, Rufus Lancaster.
Päivää, herra Khama. -Hauska tavata.
Rouva Khama. -Hyvää päivää.
Käyn hakemassa limonadin.
Pyysin herra Lancasterin kertomaan Serowen tilanteesta
tulevan Kgotla-kokouksenne valossa.
Tiedättekö kansani mielipiteen?
80 % kansasta on samaa mieltä setänne kanssa
eikä hyväksy vaimoanne kuningattareksi.
Saanko kysyä, miten päädyitte lukuun?
Suosittelemme, että luovutte vaateistanne kruunuun
ja kerrotte sen kokouksessa heimollenne.
Kgotla, sir Alistair,
on paikka, jossa heimomme tekee päätökset.
Kaikki saavat puheenvuoron.
Ainoastaan siellä voidaan mitata kansani mielipide.
Kansa päättää, haluaako minut kuninkaaksi.
Uskoakseni kutsutte sitä demokratiaksi.
Herra Khama, ymmärrättehän riskit?
Pakotatte heimon valitsemaan.
Maa voi jakautua kahtia
ja ajautua kaaokseen.
Ja Etelä-Afrikka voi vallata Betsuanamaan.
Britannia on estänyt sen jo pitkään.
Pystyykö se siihen enää kauan?
Ihme, että Lancaster selvisi illasta nimittelemättä minua nekruksi.
Voivatko he luovuttaa kokonaisen maan tuosta vain?
Eivät he ota riskiä.
Britannian kansa ei kannata Malanin hallintoa.
Mutta olet huolissasi.
Olen nähnyt uutisista, millainen tilanne Etelä-Afrikassa on.
Se on myrkkyä, joka vaikuttaa jo täälläkin.
Se kyltti... -On niitä Englannissakin.
Tiedän.
"Ei mustia, ei irlantilaisia, ei koiria."
En tiennyt, että niitä olisi täälläkin.
Tule.
Älä ole surullinen ensimmäisenä iltanasi täällä.
Ei anneta maailman rumuuden
viedä meidän iloamme.
Vielä yksi!
Mitä? -Kuuletko?
Baarista kuuluu musiikkia.
Tanssitaan.
Minun kotimaani.
Meidän kotimaamme.
Valkoinen nainen.
Onko tässä äitisi?
Ei. Hän on Tshekedi-sedän äiti.
Ja minä. Päivänä, jolloin setä nousi valtaan.
Setä, tässä on Ruth.
Hauska tavata, sir.
Jätä meidät kahden. Sisällä on virvokkeita.
Valmistelin sinua kuninkaaksi yli 20 vuoden ajan.
Ja saavut tänne valkoihoisen naisen kanssa.
Setä... -Yritätkö rikkoa välimme?
Olen Naledi, Seretsen sisar.
Naledi. Seretse on kertonut sinusta paljon.
Älä.
Miksi teet tämän meille ja itsellesi?
Tulet paikkaan, johon et kuulu.
Katso heitä. He riitelevät sinun takiasi.
En tarkoita teille pahaa.
Ymmärrätkö, mitä sana "äiti" tarkoittaa täällä?
Nain Seretsen sedän tietoisena vastuustani.
Tiesin, että joskus Seretse ottaisi vaimon kotimaastaan,
ja luovuttaisin vastuun vaimolle.
Olemme odottaneet vuosia uutta kuningatarta.
Olet velvollinen ennen kaikkea kansaasi kohtaan.
Olet minulle kuin oma poika.
Pyydän, ole minun poikani.
Otan sinut vieraaksi kotiini, jos mieheni niin haluaa.
Mutta älä loukkaa meitä.
Olet...
...röyhkeä, kun tulet tänne Seretsen vaimona ja kuvittelet,
että sinulla on oikeus olla kuningattaremme.
Kuka sinut hyväksyisi? Miehetkö?
Minä... -Me naisetko?
Valkoinen nainen, jota meidän pitäisi rakastaa
ja kunnioittaa meidän hallitsijanamme.
Valkoisetkaan eivät halua sinua tänne.
Loukkaat meitä kaikkia.
Luovu Seretsestä.
Tarvitsemme häntä enemmän kuin sinä.
Teet kuten sanon ja eroat hänestä.
En, sir. Sitä en tee.
Kuuntele sitten minua, poika.
Ilmoitat Kgotlassa huomenna,
että luovut syntymäoikeuksistasi
sekä oikeudestasi kruunuun.
Tilanne on pahempi kuin luulimme.
Olisivatko britit hyväksyneet moista?
Jos prinsessa Elisabet olisi tullut tänne
ja ottanut jonkun meistä aviomiehekseen?
Englannissa neekerikuningas, kuvitelkaa!
Kansa olisi kieltäytynyt!
Hän olisi joutunut luopumaan kruunusta.
Kuten veljenpoikanikin täytyy luopua,
jos hän ei eroa siitä valkoisesta naisesta.
Seretse, kunnioita kansaasi.
Älä vähättele kuningaskuntaasi!
Tuolla, kuninkaallisella hautausmaalla,
makaa minun isäni.
Sekä hänen isänsä ja isänisänsä.
Jos olisin nainut setäni valitseman naisen,
hän julistaisi minut nyt ylpeästi kuninkaaksi.
Ja vuosisatoja vanha periytymisjärjestys
säilyisi rikkoutumattomana.
Olen ylpeä sukujuuristani.
Ja kunnioitan setääni.
Mutta hänellä ei ole oikeutta päättää kruununperimyksestä.
Mielestäni ainoastaan kansalla
tulisi olla siihen oikeus.
Olen yhtä uskollinen teille kuin aina ennenkin.
Mutta kuulin, ettette halua minua enää kuninkaaksi
vaimoni ihonvärin vuoksi.
Etelä-Afrikan rasismi on tarttunut
kaikkiin naapurimaihimme ja myös meihin.
Katsokaa ympärillenne! Koulut, sairaalat, kirkot...
Niissä kaikissa harrastetaan rotuerottelua.
Aiommeko nyt ylläpitää tätä hirvittävää rotuerottelua omassa Kgotlassamme?
Sen hirvityksen avulla meitä on sorrettu vuosikymmenet.
Onko Afrikkamme tulevaisuus todellakin tällainen?
Älkäämme taistelko rotuerottelun puolesta.
Taistelkaamme tasa-arvon puolesta!
Siihen meidän pitäisi keskittyä.
Ei valitsemaani vaimoon, joka ei tahdo teille mitään pahaa.
Hänen ainoa rikoksensa
on ollut rakastua minuun.
Ja minun rikokseni on ollut rakastua häneen.
En voi palvella teitä, jos hän ei ole rinnallani.
Mutta en voi pakottaa teitä hyväksymään tätä.
Afrikka ei ole vapaa
ennen kuin kaikki sen asukkaat, valkoiset sekä mustat, tunnustavat,
ettei rotu saa vaikuttaa mitenkään tasa-arvoon tai oikeuteen.
Olen valmis palvelemaan teitä,
koska rakastan kansaani!
Rakastan tätä maata!
Mutta rakastan myös vaimoani.
Ja kunnioitan teidän tahtoanne.
Ne, jotka haluavat Seretsen kuninkaaksi, käsi ylös!
Pula! Pula!
Pula!
Mma, mitä he huutavat?
Pula. Se tarkoittaa sadetta.
He juhlivat.
Hyväksy äänestys ja päätä kokous.
Setä!
Setä! Setä.
Britit eivät ole liittolaisiasi.
Tiedän tarkkaan, mitä olen tekemässä ja miksi.
Tiedätkö sinä? Onko Ruth sinun liittolaisesi?
Isoisäsi antoi vallan ulkopuolisille pakosta.
Mutta sinä toit sen naisen hallitsemaan heimoamme vapaaehtoisesti.
Häpäiset oman kansasi. Ei se ole rakkautta.
Kun katsot peiliin seuraavan kerran,
kysy itseltäsi:
jos et olisi kuningas,
olisiko hän edes katsonut sinuun päin?
Nyt hän tietää, ettei Serowessa ole palatsia.
Kuinka pian hänelle tulee koti-ikävä?
Pian näette, miten imperiumi puolustautuu.
Minne setäsi menee?
Hän perustaa uuden kylän jonnekin.
Näin täällä on tapana hoitaa konfliktit.
Pysymme sovinnossa mutta erillämme.
Mennään katsomaan kukkia.
Oliko teillä asiaa? -Kyllä vain.
Tulkaa. Jätetään miehet rauhaan.
Vaimoni voi kyllä jäädä kuuntelemaan, rouva Lancaster.
Kuten haluatte. Mutta hän ei ehkä halua kuulla tätä.
Kyllä haluan.
Emme voi tunnustaa teitä heimopäälliköksi ihan vielä.
Setänne on kyseenalaistanut sopivuutenne.
Kgotlan päätöstä ei kyseenalaisteta.
Päätös koski asemaanne heimopäällikkönä.
Ei vaimonne asemaa. -Tein asian heille täysin selväksi.
Kansa tiesi tarkkaan, mitä se äänesti. -Niinkö?
Herra Khama, Sir Alistair Canning haluaa toimia reilusti.
Teitä lohduttanee, että hän nimitti korkeimman oikeuden ylituomarin,
sir Walter Harriganin, tutkimaan asiaa.
Tutkimaan mitä? Vaimoaniko?
Sitä, suututimmeko Etelä-Afrikan. -Siitä ei ole kyse.
Alistair Canning sanoi Lontoossa, että juuri siitä on kyse.
Ymmärsitte väärin.
Seretse, näytänkö typerältä? -Et tippaakaan.
Komissaari. Yritätte teeskennellä, ettei Britannia pelkää
Etelä-Afrikan tyytymättömyyttä ja sen seuraamuksia brittihallitukselle.
Se on vastenmielistä.
Emme kumpikaan tiedä, mitä hallituksessa puhutaan.
Mutta se on varmaa, mitä olen puhunut setänne kanssa.
Hän se vaati tätä tutkimusta.
Hei.
Olenko kertonut, etten nainut sinua vain kauneutesi vuoksi?
Valepukki.
Hauska tavata...
Hauska tavata.
Malaria.
Mahdotonta. En voi myydä karjaani.
Kukaan ei osta niitä. Ne ovat kuolemaisillaan janoon.
Silti maksan veroja valkoihoisille.
Kuusi lehmää kuoli 10 päivää sitten.
Sitten kolme valkoista miestä tuli ja alkoi porata.
Luulimme, että he etsivät meille vettä.
Mutta he viis veisasivat meistä.
AMERIKAN KAIVOSYHTIÖ
Voitko auttaa minua ostosten kanssa?
Älä pelkää.
Päivää, naiset.
Naiset, meidän pitää huolehtia hänestä.
Mennään ostamaan, mitä tarvitset.
RUTH-AFRIKAN KUNINGATAR
Maissijauhoa.
Maissijauhoa, mma.
Minulla oli ikävä.
Aliravitsemusta, malariaa...
Sairaaloiden resurssit eivät riitä.
Miten voimme auttaa?
Aluekomissaari lähettää raportit Lontooseen.
Eikä siellä tehdä mitään.
Sota söi kaikki rahat. -Eivät he antaneet rahaa ennenkään!
Maksamme veroja, mutta emme saa mitään vastineeksi.
AMERIKAN KAIVOSYHTIÖ
Herra Nash.
Mikä teitä täällä pidättelee?
Tämä on kaunis maa.
Imartelevaa, mutten usko teitä.
Tarinaako? -Sekö minä olen? Tarina?
En ota pahalla. -Ajattelin mennä katsomaan elokuvaa.
Se on kuulemma vain valkoihoisille. -Ja kuninkaille.
Jopa mustille. -Miksi tulitte?
Tällaisessa tapahtumassa vain tarjoilijat ja palvelijat ovat mustia.
Olen uhmakas.
Tiedän, että asioiden on pakko muuttua.
Jostainhan sen on alettava.
Rouva Khama, hauska nähdä taas.
Kiitos samoin.
Kiitos, rakas.
Luin erään artikkelinne vanhasta lehdestä.
Se käsitteli Kiinan sisällissotaa. Vaikuttavaa.
Olen vain elähtänyt sotakirjeenvaihtaja, joka etsii uutta tarinaa.
No, tuossa olisi yksi.
Porauksia Naledi-laaksossa.
Etsivät mineraaleja.
Mitä mineraaleja? Kuparia, timantteja?
En tiedä,
mutta ehkä te saisitte sen selville.
Laakso jatkuu Etelä-Afrikan puolelle.
Se puoli on tuottoisa. Nyt he tulivat meidän puolellemme.
Ilman meidän lupaamme.
Brittihallituksen luvallako? -Luultavasti.
Tajuatte kai, mitä löydös merkitsisi kansalleni.
Se muuttaisi kaiken.
Mutta vain, jos etumme on turvattu.
Pystyn siihen, jos pysyn askeleen edellä
ja jos minulla on tarpeeksi tietoa.
Nauttikaa elokuvasta.
Minulla on teille hyviä uutisia.
Puhutaan elokuvan jälkeen.
Herra Khama, ettekö halua kuulla uutisia?
Hankimme teille liput.
Liput?
Mihin? -Hallitus haluaa korjata tilanteen
ja tavata teidät Lontoossa.
Asian hoitaminen etäältä hidastaa prosessia,
eikä se ole hyväksi teille eikä kansallenne.
Ajattelimme, että kuukausi riittäisi.
Ja rouva Khama saisi tilaisuuden tavata läheisiään.
Sinun pitäisi jäädä tänne.
Minut halutaan tänne ja sinut Lontooseen.
Sen takia teemme juuri päinvastoin.
Minun on pakko lähteä selvittämään asia,
mutta jos lähdet mukaani, et pääse tänne takaisin.
Eivät he muuten maksaisi matkaa perheesi luo.
Et voi vain lähteä. Miksi jäisin tänne yksin?
Uhrasin kaiken vuoksesi, mutten pysty tähän yksin.
Lupaan, ettet jää yksin niin kauan kuin olen elossa.
Mutta jos sinäkin lähdet, en voi enää palata tänne.
Sinut pakotetaan jäämään Englantiin, enkä jätä sinua.
Pidä Ruthista huolta.
Mitä hittoa tämä nyt on?
Kansa päätti, että vaimoni jää tänne.
Käskekää heitä poistumaan portilta välittömästi.
Valitettavasti ette ole nimittäneet minua vielä kuninkaaksi,
joten en voi määrätä heitä.
Rouva Khama, kehotan teitä tulemaan mukaamme.
Miehenihän jo selitti asian.
Hänellä ei ole valtaa määrätä näitä ihmisiä.
Ja naisena...
Minulla ei ole minkäänlaista sananvaltaa.
Joten valitettavasti en voi auttaa.
Hyvin sanottu.
Olen valmis, komissaari.
Kiitos. Kiitos.
Sisään.
Hyvää iltapäivää, herra Khama.
Kiitos, että tulitte Lontooseen. Istukaa, olkaa hyvä.
Odotan innolla, että kerrotte syyn tulooni.
Tulin itse viime viikolla, koska Harriganin raportti valmistui.
Hallitus pohti raporttia sekä riitaa teidän ja setänne välillä.
Kaikki asiat huomioon ottaen päätimme,
että teidät karkotetaan Betsuanamaasta viideksi vuodeksi.
Saatte aikaa tutkiskella itseänne.
Viiden vuoden kuluttua tilanne arvioidaan uudelleen.
Sillä välin voimme tarjota teille paikkaa Jamaikan hallituksessa.
Rakas vaimonne voi tietysti lähteä mukaan.
Jamaika ei ole minun maani.
Onhan niissä yhtäläisyyksiäkin.
Kuulun kansani luo. -Otamme vallan käsiimme.
Aluekomissaari Rufus Lancaster toimii paikallisviranomaisena.
Pidämme tietysti heimokokouksen,
jotta kansanne voi sanoa mielipiteensä siitä,
miten johdamme maatanne.
Tässä on varmasti paljon sulateltavaa.
Haluan nähdä Harriganin raportin. -Ei onnistu.
Neuvoa-antavia dokumentteja ei tarvitse julkaista.
Mutta voin kertoa tämän.
Lopputulos oli se,
että te ette ole sopiva henkilö maan johtajaksi.
Millä perusteella? -Se on salaista tietoa.
Minulla on oikeus tietää.
Harrigan otti kaikki todisteet huomioon.
Ja te olitte samaa mieltä. -Herra Khama.
Edustan brittihallitusta teidän maassanne.
Ettekä tiedä siitä mitään! Ette edes asu siellä.
Asutte ihan jossain muualla.
Hallituksenne johtaa maatani Etelä-Afrikasta,
ja olette yhtä lähellä pääministeri Malania
kuin Britannian pääministeriä.
Ja kyllä, sir Alistair, kyseenalaistan tarkoitusperänne.
Minä en tee päätöksiä.
Toimitte neuvonantajana.
Ja neuvoni ovat aina luottamuksellisia.
Kello on kuusi, sir Alistair.
Haluaisitteko lasin sherryä? -Mainio ajatus.
Hallitus julkaisee tämän kannanoton,
jossa kerrotaan helpolla englannin kielellä,
että ilman väliintuloamme riita setänne kanssa olisi hajottanut Betsuanamaan.
Se on täyttä valetta! -Ne ovat setänne omia sanoja.
Jahas, kiitoksia.
Maistuuko sherry, herra Khama?
Hei, Ruth. Olet Serowen sairaalassa.
Sinulla on kurkkumätä, mutta sitä hoidetaan.
Rouva Khama, lääkäri huomasi, että olette raskaana.
Mieheni ja minä olemme sitä mieltä, että tarvitset parasta hoitoa.
Hän järjestää ajan Kapkaupunkiin gynekologille, tohtori Wesselsille.
Ruth, olet herännyt.
Se lääkäri on Afrikan parhaimmistoa.
Olisi väärin olla luottamatta täkäläisiin lääkäreihin.
En haluaisi huolestuttaa, mutta sekä äitien että lasten kuolleisuus
on korkea täällä Serowessa.
Tänne jääminen olisi suuri riski.
Kehotamme lähtemään Kapkaupunkiin.
Voisiko hän tulla tänne?
Tohtori Wessels ei tee kotikäyntejä.
Tiedän, mitä yritätte,
enkä pidä siitä. -Rouva Khama...
Voisitteko nyt poistua?
Vaikka et pitäisikään miehestäni,
olen täällä pelkästään naisena ja äitinä.
Ajattelen sinun ja lapsen hyvinvointia.
Älkää ottako turhia riskejä.
Me tunnemme Afrikan, sinä et.
Kiitos tästä, mutta haluan päättää itse. -Rouva Khama...
Nyt riittää.
Olkaa hyvät ja totelkaa sisartani.
Kuinka kehtaat? Ketä oikein luulet puhuttelevasi?
Ketä itse luulet puhuttelevasi?
Olen Naledi Khama kuninkaallisesta perheestä.
Khama Suuren lapsenlapsi ja nykyisen kuninkaan sisar.
Seretseä ei koskaan syöstä vallasta.
LIPPUTOIMISTO
Haloo. -Seretse?
Rakas! -Kuuletko, Seretse?
Kuulen, rakas. -Minulla on ihania uutisia.
Olen raskaana.
Saamme vauvan. Olin sairaalassa.
Lääkärin mukaan kaikki on hyvin.
Mitäs siihen sanot?
Sehän on suurenmoista.
En malta odottaa, että tulet kotiin.
Milloin tulet takaisin?
Ruth, jotain on sattunut.
Tapasin Canningin.
Minut on karkotettu.
Harriganin raportin mukaan en sovellu kuninkaaksi.
En saa palata viiteen vuoteen.
Ei voi olla totta.
Emme saa olla yhdessä Betsuanamaassa.
Jos tulen Englantiin, et pääse enää tänne.
Meidän ei pitänyt koskaan olla erossa! Sinä lupasit, että kaikki järjestyy!
Tiedän. Olen pahoillani, rakas.
Tule sitten takaisin luokseni. Keksi jokin keino.
Lupaan sinulle... -Seretse.
Ruth... Ruth.
Seretse. -Ruth!
Brittihallituksen painostamiseksi Seretse Khama,
karkotettu heimopäällikkö, vetosi tänään Britannian kansaan.
Puheessaan päällikkö kehotti kansaa vaatimaan hallitusta tilille.
En usko, että britit hyväksyvät kohteluani
tai kärsivän kansani kohtelua.
Kansani on aina ollut Britannialle uskollinen.
Pyydänkin nyt kansaani.
Pysykää arvokkaina ja noudattakaa lakia,
kun vaadin oikeutta kansallemme
ja odotan paluuta kotimaahani
ja vaimoni luo.
Herra Khama, olen Anthony Benn.
Saitte kirjeeni. -Seretse.
Herra Benn on Joen ystävä.
Halusimme... -Olen Fenner Brockway.
Saammeko tulla sisään? -Olkaa hyvät.
Pelkkää propagandaa. -Täysin moraalitonta.
Kansa haluaa johtajansa takaisin.
Hallituksenne ei kerro syytä karkotukseeni
ja sallii mineraalien etsinnän maillamme.
Timanttien. -Liittyvätkö asiat toisiinsa?
En tiedä, mutta entä jos jotain löydetään?
Herra Khama, Betsuanamaa on Britannian suojelualue,
joka on eri asia kuin tavallinen siirtomaa.
Eli mineraalit kuuluisivat kansalle? -Yleensä kyllä.
Mutta Britannia on ottanut vallan käsiinsä.
Tilanteenne on haavoittuvainen.
Isoisäni neuvotteli meille ne oikeudet. Ne kuuluvat yhä meille.
Asemanne on haavoittuvainen.
Mitä jos hallitus tunnustaisi julkisesti oikeutemme
tai maidemme välisen sopimuksen?
Siitä olisi apua, mutta se olisi ihme.
Tutkin, onko suora hallintotapa lainmukainen.
Entä Harriganin raportti?
Saatte siitä kopion. Lupaan sen.
Seretse, hillitse kansaasi.
Tulevat vaalit voivat muuttaa kaiken.
Kauanko kansani pitäisi katsoa tätä sivusta rauhallisena?
Huomenna sir Alistair Canning nimittää yhden miehistään
Betsuanamaan uudeksi "paikallisviranomaiseksi".
Tieto toimitettiin kaikille alueille, sir.
Odotimme kokoukseen 10 000 osallistujaa.
KOKOUS SERETSE KHAMAN PUOLUSTAMISEKSI
Heimo ei suostu järjestämään kokousta.
Ennen kuin heidän kuninkaansa
palautetaan takaisin.
Kun ihminen valehtelee,
hän menettää kunniansa.
Sama koskee valtiota.
Vaadin Britannian hallitusta julkaisemaan Harriganin raportin.
Mitä he yrittävät salailla?
Työväenpuolue voitti vaalit 1,5 vuotta sitten
vain pienellä marginaalilla.
Osoittaakseen tukensa karkotetulle heimopäällikölle
oppositiojohtaja Winston Churchill puhui parlamentille.
Churchill kertoi uskovansa kristilliseen avioliittoon,
joka on pyhä side miehen ja vaimon välillä.
Miksi hallitus pitää päällikön erossa vaimostaan?
Churchill vastustaa Khaman karkotusta.
Hän ilmoitti alahuoneelle aikomuksensa palauttaa kuningaspari valtaistuimelle
heti kun konservatiivit voittavat tulevat vaalit.
Arvoisa Etonin ja Slough'n edustaja.
Nämä toimenpiteet herra Khamaa vastaan
tuovat käytännössä rotuerottelun Britannian politiikkaan.
Mustat erotellaan valkoihoisista.
Petitte puheellanne sekä minut pääministerinä että hallituksen.
Kansa tässä on petetty. Työväenpuolueen pitäisi puolustaa oikeutta.
Pääministeri, kaikki tarkkailevat meitä.
USA:n mustat johtajat allekirjoittivat YK-vetoomuksen.
Amerikka lähettää Khamalle varoja,
jotta hän voi puolustautua meitä vastaan. Katsokaa näitä!
Musta lehdistö ei ole ennen moittinut työväenpuoluetta.
Vaalit ovat pian. Lähettäkää Khama kotiin ennen Churchilliä.
On noloa, jos konservatiivihallitus tekee meidän työmme.
Kiroaisin mielelläni Malanin ja sen hiton apartheidin,
mutta tarvitsemme Etelä-Afrikkaa. Se suojelee meitä Staliniltakin.
Etelä-Afrikkaa tarvitsee myös
tekopyhät amerikkalaiset rotuerottelulakeineen.
He kertovat vain faktat. -Fakta on, että nyt on kylmä sota.
Jos sallin afrikkalaisen päällikön pitää valkoihoista vaimoa,
Malan eroaa Kansainyhteisöstä.
Jos tuemme avioliittoa, Malan alkaa lietsoa kansallismielisyyttä.
Emme saa enää uraania... -Ydinohjelmallako tätä perustellaan?
Ja kullalla! Ajatelkaa edes talouttamme.
Kauanko punnan arvo säilyy ilman kultaa?
Kyse on kuukausista.
Olemme myyneet sielumme paholaiselle.
24 tuntia sitten äänestyspaikat suljettiin
ja viimeinen ääni annettiin.
Ehdokkaat ja poliisi valvoivat vaaliuurnia,
kun äänet vietiin laskettaviksi.
Piccadilly Circus on täynnä ihmisiä,
jotka ovat tulleet kuulemaan tulosten julkistamista.
Ja niin on käynyt, että kansan ääni on kutsunut
Winston Churchillin johtamaan maatamme jälleen.
Näinä epävarmoina aikoina
Britannia on antanut tulevaisuutensa herra Churchillin käsiin.
Vaalit olivat erittäin tasaväkiset, ja konservatiivit saivat niukan voiton.
Mutta voiton joka tapauksessa.
Herra Khama, hyvää huomenta. -Huomenta.
Sir Winston Churchill ilmoittaa alahuoneelle
päätöksensä paluustanne Betsuanamaahan iltapäivällä.
Hän pyysi kertomaan teille ensin. -Kiitos.
Hänen mukaansa viiden vuoden karkotus
aiheuttaa levottomuutta maassanne.
Hän haluaa poistaa moisen epävarmuuden.
Siispä hän ilmoittaa, että karkotuksenne
muutetaan pysyväksi.
Anteeksi mitä? -Edellisellä tapaamisellamme
tarjosin teille paikkaa Jamaikan hallinnosta.
Harmi, että kieltäydyitte. Tarjous ei ole enää voimassa.
Ettekä pääse muuallekaan.
Pääministeri ilmoitti aikomuksistaan.
Hän sanoi ihan selvästi,
että pääsisin kotiin.
Oppositio on oma maailmansa.
Hallituksen täytyy kohdata realiteetit.
Hyvää päivänjatkoa.
Haluan hänet takaisin luokseni.
Churchill lupasi. Hän lupasi.
Minä uskoin häntä.
Seretse yrittää sopia riidan Tshekedin kanssa.
Sinun on pysyttävä vahvana.
Sinulla on ääni. Käytä sitä.
Herra Churchill, 10 000 mieheni maanmiestä
soti teidän ja Britannian vapauden puolesta.
He auttoivat, kun sitä eniten tarvitsitte.
Herra Churchill, petitte aviomieheni
ja jokaisen niistä tuhansista miehistä.
Olette aiheuttanut tuskaa
ja vihastuttanut rauhaa rakastavan kansan.
Ja herra Churchill...
Olen yksi heistä.
Ja jään heidän luokseen,
koska kotini on täällä.
PÄÄLLIKKÖ KHAMA III
Setä.
Britit hallitsevat maatamme nyt täysin.
Opetit minulle, että siirtomaita hallitaan hajottaen.
Ja että meidän täytyy pysyä yhtenäisenä.
Karkotukseni myötä maamme on jakautunut ja suojaton.
Britit ovat jo sallineet koeporaukset maillamme.
Tiedät seuraamukset, jos timantteja tai muita mineraaleja löytyy.
Meidän on suojeltava kansamme rikkauksia.
Minulle kuuluu rooli, johon minut kasvatit.
Johtajan ja palvelijan rooli.
Mutta tarvitsen siihen sinua.
Jos keksin keinon palata kotiin,
kuunteletko minun suunnitelmani?
Herra Khama ei palaa enää koskaan Betsuanamaahan.
Hallituksen päätös on lopullinen.
Tehkää jotain, tai lakkautan Kgotlan.
Sir, kansan kärsivällisyys on lopussa.
Ette voi lakkauttaa Kgotlaa sen paremmin
kuin minä teidän parlamenttianne.
Hei siellä!
Hei!
Haloo.
Täällä on sinun tyttäresi.
Kuuletko hänet?
En. -Odota.
Kuuletko nyt? -Kuulen.
Hän kuulostaa... Voiko hän hyvin?
Hän on kaunis! -Mutta hän itkee.
Tökkäsin häntä, jotta hän ääntelisi.
Eikö hän olekin kaunis? -Kyllä on.
Kunpa voisit nähdä hänet.
Teidän on tultava luokseni.
Luovutammeko me taistelun?
Ei, emme luovuta.
Mutta en voi olla enää erossa sinusta.
Ja tarvitsen sinua.
Tarvitsen perhettäni.
Heti kun vauva vahvistuu, tulemme luoksesi.
Sain lentoliput. Saanko liittyä seuraanne?
En tiedä, milloin tulen takaisin.
Ei mitään hätää.
Miksi he ovat täällä?
He kiittävät, kun olet kulkenut heidän kanssaan.
Laulu kertoo sinusta.
"Seretsen vaimo on kirkas kuin aamutähti."
Tännepäin, rouva Khama.
Kuinka pärjäsitte yksin Afrikassa, rouva?
Tämä on sinun isäsi.
Muitakin tuli sinua vastaan.
Tännepäin, rouva Khama.
Mitä teette jatkossa, rouva Khama?
Kiitos, kun tulitte.
Haluatteko kommentoida?
Saammeko kuvan teistä ja vauvasta?
Hei, isä. -Ruth.
Tässä on Jacqueline.
VALKOINEN KUNINGATAR, MUSTA KUNINGAS
BETSUANAMAASSA VAADITAAN PÄÄLLIKÖN PALUUTA
LOPPUELÄMÄ MAANPAOSSA, PÄÄLLIKÖN KARKOTUKSEN VUOSIPÄIVÄ
KHAMAN TAISTELU JATKUU VUOSI VAIMON SAAPUMISEN JÄLKEEN
Herra Nash.
Kiitos, kun tulitte.
Halusin näyttää teille artikkelini kaivosyhtiöistä.
Tarvitsemme lisätietoa, mutta se voidaan julkaista noin viikon kuluttua.
Mitä nyt?
Nash.
Hän kirjoittaa artikkelia.
Tietoa ei ole vielä vahvistettu,
mutta jotain on löydetty.
Timanttejako? -Niin.
Vain kolme kappaletta, mutta kuitenkin.
Se on hyvä alku.
Kaikki voi muuttua. -Britit eivät vielä tiedä siitä.
Jos ehdin heidän edelleen...
Tiedän, että saan tilanteen korjattua.
Pääministeri lupasi, että Bangwato-heimon kuningas pääsee kotiin.
Vaalien jälkeen hän karkotti tämän pysyvästi.
Lopullisesti.
Bangwato-heimolta on riistetty kuningas.
Voisiko Kansainyhteisön alivaltiosihteeri edes vakuuttaa,
että Bangwato-heimolla on yhä sananvaltaa omiin asioihinsa?
Tarkoitan erityisesti heidän maidensa käyttöä
mineraalivarojen hyödyntämisessä.
Minäpä selvennän asian edustaja Bennille.
Kiista ei ole meidän ja heimon välillä,
vaan Khaman ja hänen setänsä välillä.
Tehtävämme on pitää sotaisa perhe erillään.
Kaikella kunnioituksella,
vastaus ei liittynyt kysymykseeni mitenkään.
Puhemies, edustaja Benn penää vastausta, jonka voin mielelläni antaa.
Niinkö? Jatkakaa toki.
Voin vakuuttaa, ettei maita vuokrata kaivosyhtiöille
ilman Bangwato-heimon suostumusta.
Harriganin raportti.
Mistä saitte tämän?
Sanotaan vain, että kaikki eivät pidä hallituksensa toimista.
Harrigan päätyi lopputulokseen, että olette sopiva henkilö kuninkaaksi.
Ja että Bangwato-heimo hyväksyy Ruthin.
Mutta Etelä-Afrikka ei hyväksy teistä kumpaakaan.
Siinä on tarvittavat todisteet.
Koska minut on nyt karkotettu pysyvästi,
minun täytyy hoitaa perheasiani kuntoon.
Siitä syystä haluaisin järjestää tapaamisen
setäni kanssa Betsuanamaassa.
Pyydänkin siis matkustuslupaa.
Herra Khama, olen lukenut anomuksenne.
Hyväntahdon osoituksena ja vakuutuksena siitä,
että haluamme säilyttää rauhan heimossanne,
sallin teidän matkustaa.
Mutta vain yhdeksi viikoksi.
Siinä ajassa saatte varmasti selvitettyä
kaikki tarvittavat perheasiat.
Kiitoksia.
Olette ystävällinen, herra Roberts.
Olemme todella kiitollisia.
Neuvotteluista tulee vaikeat.
Kyllä, setä.
Sir, tässä on Jacqueline.
Hän on suloinen.
Ajattelin laskea hänet maahan,
mutta hän varmaankin haluaisi toisen äidin syliin.
Hän tosiaan on suloinen.
Luin kirjeesi.
Mitä ajattelet, setä?
Jos me kumpikin luopuisimme kruunusta,
olisimme tasa-arvoisia kansalaisia.
Avioliittoni ei kuuluisi enää kenellekään muulle.
Ja meidän erimielisyytemme olisivat perheriitoja,
ei valtion asioita.
Saisin palata kotiin.
Voisimme aloittaa jälleenrakennuksen.
Se merkitsisi satojen vuosien perinteiden päättymistä.
Setä.
Lue tämä.
Sinä, minä ja meidän kansamme
olemme olleet muiden pelinappuloita.
He tulevat.
Olet vakuuttanut vasta minut, Seretse.
Nyt sinun täytyy vakuuttaa myös kansa.
Kaksi päivää sitten, herra Khama,
tapasitte setänne herra Robertsin luvalla.
Herra Roberts ei tee päätöksiä enää jatkossa.
Halusitte kertoa tapaamisesta minulle,
jotta välittäisin viestinne Britannian hallitukselle.
Ennen kuin aloitatte, selvennän erään asian.
Ei ole minkäänlaisia olosuhteita,
missä sallisimme teidän palata pysyvästi.
Ei minkäänlaisia?
Entäs Harriganin raportti lehdistön käsissä?
"Hallitus valehtelee kansalle Etelä-Afrikan pelossa."
Asiaan liittyisi ehtoja.
Täytyisi neuvotella hallituksen kanssa.
Mutta sanon teille yhden asian.
Vaatisin teitä luopumaan oikeudestanne kruunuun
ja setäänne myös.
Sir Alistair,
te ette enää määrää minua.
Mutta suostun silti.
Ja hallitsisimme yhä maatanne suoraan Lontoosta.
Se sopii minulle myös.
Siihen saakka kunnes pidämme demokraattiset vaalit
ja julistaudumme itsenäiseksi.
No, vaalit eivät ole ensimmäisenä asialistalla.
Uskonpa, että hallituksenne suhtautuu asiaan myötämielisemmin.
Tiedättehän, että mailtamme löytyi äskettäin timantteja?
Niin, no...
Betsuanamaan mahdolliset luonnonvarat
eivät liity tähän asiaan mitenkään.
Kuulitte kai uutisen, että Kansainyhteisön alivaltiosihteeri
lupasi parlamentille, että kansani hallitsee
kaikkia Betsuanamaan mineraalivaroja.
Tarvitsette aviomiestäni, sir Alistair.
Voinko tarjota teille lasin sherryä?
Setä ja minä olemme solmineet rauhan.
Maanpakoni on ohitse!
Näen maamme tulevaisuuden uudella tavalla.
Olemme perinteikästä kansaa, ja se on hyvä asia.
Mutta Afrikan täytyy muuttua.
Betsuanamaankin täytyy muuttua, vaikkemme pitäisi siitä.
Vaikka siirtomaavallat eivät pitäisi siitä.
Meidän on aika ottaa askel eteenpäin monarkiasta
kohti demokraattista Betsuanamaata.
On aika luoda uusi maa, jota ei hallitse kuninkaalliset täällä tai Britanniassa.
On aika luoda maa,
jolla on teidän valitsemanne johtajat.
Ihminen ei voi olla vapaa,
jos hän ei ole oman itsensä herra.
Veljet ja siskot, on demokratian aika.
Itsenäisyyden aika.
On aika ottaa kohtalo omiin käsiimme.
Uusi Betsuanamaa! Uusi Afrikka!
Nyt on sen aika!
Pula! Pula!
Ruth!
BETSUANAMAA ITSENÄISTYI VUONNA 1966, JA SIITÄ TULI BOTSWANAN TASAVALTA.
SERETSE VALITTIIN MAAN ENSIMMÄISEKSI PRESIDENTIKSI.
RUTHISTA TULI HYVÄNTEKIJÄ, JOKA OMISTAUTUI
AIDSIN JA RASISMIN TORJUMISELLE SEKÄ NAISTEN JA LASTEN AUTTAMISELLE.
BOTSWANASTA TULI YKSI SUURIMMISTA TIMANTTIEN TUOTTAJISTA,
JA MAA VAURASTUI.
SERETSE JA RUTH ON HAUDATTU
SEROWEN KUNINKAALLISELLE HAUTAUSMAALLE.
NELSON MANDELAN MUKAAN HEIDÄN PERINTÖNSÄ ON
"VALON JA INNOITUKSEN LÄHDE".
VUONNA 2008 SERETSEN JA RUTHIN VANHIN POIKA
VALITTIIN BOTSWANAN NELJÄNNEKSI PRESIDENTIKSI.
PERUSTUU S. WILLIAMSIN ROMAANIIN "COLOUR BAR"
Suomennos: Maarit Tulkki Saga Vera Oy, Oulu